|  |
| --- |
| ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ  ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ |

ΔΙΑΔΙΚΑΣΙΑ ΕΣΔΠ

Δ9.2. ΑΝΑΘΕΩΡΗΣΗ/ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ ΣΠΟΥΔΩΝ

**ΠΙΝΑΚΑΣ ΠΕΡΙΕΧΟΜΕΝΩΝ**

[1. ΣΚΟΠΟΣ 3](#_Toc170137602)

[2. ΒΗΜΑΤΑ ΥΛΟΠΟΙΗΣΗΣ 4](#_Toc170137603)

[3. ΧΡΟΝΟΔΙΑΓΡΑΜΜΑ 6](#_Toc170137604)

[4. ΣΧΕΤΙΚΑ ΕΓΓΡΑΦΑ 6](#_Toc170137605)

[5. ΑΡΧΕΙΑ 6](#_Toc170137606)

[6. ΥΠΕΥΘΥΝΟΤΗΤΕΣ 6](#_Toc170137607)

[7. ΕΠΕΞΗΓΗΣΕΙΣ 6](#_Toc170137608)

[8. ΟΔΗΓΙΕΣ ΕΡΓΑΣΙΑΣ 7](#_Toc170137609)

[9. ΔΙΑΓΡΑΜΜΑ ΡΟΗΣ 8](#_Toc170137610)

# ΣΚΟΠΟΣ

Η Διαδικασία αυτή καθορίζει τον τρόπο με τον οποίο πραγματοποιείται η αναθεώρηση/τροποποίηση των Προγραμμάτων Σπουδών 1ου, 2ου και 3ου κύκλου.

Στην περίπτωση που οι σχεδιαζόμενες αλλαγές είναι μείζονος σημασίας, οι οποίες οδηγούν ουσιαστικά σε νέο Πρόγραμμα Σπουδών, ακολουθείται η Διαδικασία 9.1.

Η αναθεώρηση των Προγραμμάτων Σπουδών στοχεύει στην διατήρηση του επιπέδου των εκπαιδευτικών παροχών και στην δημιουργία ενός υποστηρικτικού και αποτελεσματικού μαθησιακού περιβάλλοντος για τους φοιτητές.

Η ανάγκη για την αναθεώρηση των Προγραμμάτων Σπουδών αποτελεί απόρροια της αξιολόγησης των δεδομένων που προκύπτουν από:

* την Έκθεση Εξωτερικής Αξιολόγησης και Πιστοποίησης του Προγράμματος Σπουδών
* τις εξελίξεις της επιστήμης, της τεχνολογίας και της διεθνούς επιστημονικής πρακτικής
* την μεταβολή του νομοθετικού πλαισίου.

Η πρόταση τροποποίησης/αναθεώρησης του Προγράμματος Σπουδών θα πρέπει να βασίζεται σε συγκεκριμένα δεδομένα και στοιχεία τα οποία ενδεικτικά αφορούν:

* Αποτελέσματα διερεύνησης από ομάδες εργασίας εντός του Τμήματος ή από προσκεκλημένους ειδικούς στο αντικείμενο του Προγράμματος Σπουδών
* Αποτελέσματα από διαβουλεύσεις που έχουν γίνει με φοιτητές, απόφοιτους και εργοδοτικούς φορείς
* Αποτελέσματα από την αξιολόγηση των μαθημάτων και του Προγράμματος Σπουδών από τους φοιτητές
* Την Έκθεση Εσωτερικής Αξιολόγησης του ΠΣ από την ΜΟΔΙΠ
* Συγκριτική αποτύπωση με Προγράμματα Σπουδών από αναγνωρισμένα Ιδρύματα του εσωτερικού και του εξωτερικού
* Τις διεθνείς τάσεις στην επιστημονική βιβλιογραφία και τις αναδυόμενες επιστημονικές περιοχές αιχμής
* Αποτελέσματα παρακολούθησης (monitoring) του ισχύοντος Προγράμματος (πορεία φοίτησης και επιδόσεις, οι επιτυχίες και τα ποσοστά εγκατάλειψης σπουδών).

# ΒΗΜΑΤΑ ΥΛΟΠΟΙΗΣΗΣ

## Υποβολή προτάσεων για την αναθεώρηση/τροποποίηση των Προγραμμάτων Σπουδών

ΥΠΕΥΘΥΝΟΣ: Επιτροπή Προγράμματος Σπουδών, Αρμόδιο όργανο Μεταπτυχιακών Σπουδών, ΜΟΔΙΠ

ΑΡΧΕΙΑ: Ε.9.2-01

ΠΕΡΙΓΡΑΦΗ:

Βήματα:

Η ΜΟΔΙΠ - ΓΠΑ καθορίζει συγκεκριμένη ημερομηνία κατά την οποία οι Ακαδημαϊκές Μονάδες υποβάλλουν τα αιτήματα τροποποίησης/αναθεώρησης των Προγραμμάτων Σπουδών που λειτουργούν στο Ίδρυμα και ενημερώνει σχετικά τις Ακαδημαϊκές Μονάδες.

Η Ακαδημαϊκή Μονάδα αναθέτει την συλλογή και επεξεργασία των προτάσεων αναθεώρησης/ τροποποίησης, όπως αυτές ανακύπτουν από τις διαδικασίες αξιολόγησης ή/και της αλλαγής του νομοθετικού πλαισίου και την σύνταξη των αντίστοιχων εισηγήσεων:

* στην Επιτροπή Προπτυχιακών Σπουδών, για το ΠΠΣ που λειτουργεί σε αυτήν
* στο αρμόδιο Όργανο του Προγράμματος Μεταπτυχιακών Σπουδών, για κάθε ΠΜΣ που λειτουργεί σε αυτήν.

Οι εισηγήσεις συνοδεύονται υποχρεωτικά από το συμπληρωμένο Έντυπο Ε.9.2-01 και την απαραίτητη τεκμηρίωση για την αναγκαιότητα/σκοπιμότητα της τροποποίησης ή της αναθεώρησης του ΠΣ.

Οι προτάσεις αναθεώρησης των ΠΣ κατατίθενται στην Συνέλευση στην περίπτωση του ΠΠΣ ή στο αρμόδιο όργανο διοίκησης του ΠΜΣ, συνοδευόμενες από το Έντυπο Ε9.2.-01 και το απαραίτητο επιπλέον υλικό τεκμηρίωσης.

Η Συνέλευση του Τμήματος ή το αρμόδιο όργανο του ΠΜΣ διαβιβάζουν τις εγκεκριμένες προτάσεις τροποποίησης/αναθεώρησης στην ΜΟΔΙΠ –ΓΠΑ, εντός της προκαθορισμένης ημερομηνίας.

## Εισήγηση ΜΟΔΙΠ-ΓΠΑ

ΥΠΕΥΘΥΝΟΣ: ΜΟΔΙΠ-ΓΠΑ

ΑΡΧΕΙΑ: Ε.9.2-02 και Ε9.2-03

ΠΕΡΙΓΡΑΦΗ:

Η ΜΟΔΙΠ προβαίνει στον έλεγχο των προτάσεων τροποποίησης/αναθεώρησης που έχει παραλάβει και εξετάζει:

* το συνοδευτικό υλικό τεκμηρίωσης, βάσει του οποίου προκύπτει ότι οι προτεινόμενες αλλαγές είναι εναρμονισμένες με τις ενδεχόμενες συστάσεις της Επιτροπής Εξωτερικής Αξιολόγησης και Πιστοποίησης του ΠΣ, τα επιδιωκόμενα μαθησιακά αποτελέσματα και το ισχύον νομοθετικό και κανονιστικό πλαίσιο λειτουργίας τους
* την απόφαση και ιδίως την εισήγηση του αρμόδιου οργάνου (Συνέλευση Ακαδημαϊκής Μονάδας ή αρμόδιο όργανο διοίκησης ΠΜΣ).

Σε συνεδρίασή της η ΜΟΔΙΠ με ίδιο θέμα, αποφασίζει σχετικά με την εισήγηση για την πρόταση τροποποίησης/αναθεώρησης του ΠΣ, συμπληρώνοντας τα Έντυπα Ε.9.2-02 και Ε9.2-03.

Στην περίπτωση που η πρόταση τροποποίησης/αναθεώρησης είναι πλήρης, η Εισήγηση της ΜΟΔΙΠ διαβιβάζεται στην Σύγκλητο με το σύνολο του υλικού τεκμηρίωσης και κοινοποιείται στην Ακαδημαϊκή Μονάδα.

Στην περίπτωση που η πρόταση τροποποίησης δεν είναι πλήρως τεκμηριωμένη, η ΜΟΔΙΠ διαβιβάζει στην σχετική απόφασή της και την αιτιολογημένη εισήγηση προς την Ακαδημαϊκή Μονάδα για την επανυποβολή των απαιτούμενων τεκμηρίων.

## Έγκριση από τη Σύγκλητο

ΥΠΕΥΘΥΝΟΣ: Ακαδημαϊκά Τμήματα, Σύγκλητος

ΑΡΧΕΙΑ: Ε.9.1-02 και Ε9.1-03

ΠΕΡΙΓΡΑΦΗ:

Οι εισηγήσεις της ΜΟΔΙΠ και των Ακαδημαϊκών Τμημάτων διαβιβάζονται στην Σύγκλητο του Πανεπιστημίου, η οποία είναι αρμόδια για την σχετική έγκριση ή μη των προτάσεων τροποποίησης/αναθεώρησης των ΠΣ.

Οι Ακαδημαϊκές Μονάδες δεσμεύονται στην υλοποίηση των τροποποιημένων Προγραμμάτων Σπουδών κατά το επόμενο της έγκρισης ακαδημαϊκό έτος.

# ΧΡΟΝΟΔΙΑΓΡΑΜΜΑ

Σε ετήσια βάση με την έναρξη κάθε ακαδημαϊκού έτους και την ολοκλήρωση της διαδικασίας μέχρι τον Μάρτιο του επόμενου έτους.

# ΣΧΕΤΙΚΑ ΕΓΓΡΑΦΑ

# ΑΡΧΕΙΑ

|  |  |  |  |  |
| --- | --- | --- | --- | --- |
| **ΚΩΔΙΚΟΣ** | **ΤΙΤΛΟΣ** | **ΗΛΕΚΤΡ/ΚΟ**  **ΑΡΧΕΙΟ** | **ΧΡΟΝΟΣ ΦΥΛΑΞΗΣ** | **ΥΠΕΥΘΥΝΟΣ ΤΗΡΗΣΗΣ** |
| **Ε.9.2-01** | Πρότυπο Πρότασης Τροποποίησης / Αναθεώρησης | **✓** | Επ’ άπειρον | ΜΟΔΙΠ |
| **Ε.9.2-02** | Πρότυπο Ελέγχου Πληρότητας Πρότασης Τροποποίησης / Αναθεώρησης | **✓** | Επ’ άπειρον | ΜΟΔΙΠ |
| **Ε.9.2-03** | Πρότυπο Εισήγησης ΜΟΔΙΠ | **✓** | Επ’ άπειρον | ΜΟΔΙΠ |

# ΥΠΕΥΘΥΝΟΤΗΤΕΣ

6.1 Η ΜΟΔΙΠ έχει την ευθύνη για την σύνταξη και την αναθεώρηση της παρούσας Διαδικασίας.

# ΕΠΕΞΗΓΗΣΕΙΣ

7.1 Τα παραπάνω βήματα εφαρμόζονται από τις ακαδημαϊκές, ερευνητικές και διοικητικές μονάδες στις περιπτώσεις όπου απαιτείται η έκδοση Πολιτικής Ποιότητας όπως:

* Πιστοποίηση Προγραμμάτων σπουδών 1ου, 2ου & 3ου κύκλου σπουδών
* Πιστοποίηση διοικητικών και λοιπών υπηρεσιών

με την διαφοροποίηση ότι η αρμοδιότητα σύνταξης, έγκρισης και αναθεώρησης της Πολιτικής Ποιότητας μεταβιβάζεται στον Πρόεδρο του ακαδημαϊκού τμήματος και στον Προϊστάμενο της υπηρεσίας, αντίστοιχα.

* 1. Η ΜΟΔΙΠ διατηρεί την αρμοδιότητα αξιολόγησης του βαθμού εφαρμογής των παραπάνω στα ακαδημαϊκά τμήματα και υπηρεσίες.

# ΟΔΗΓΙΕΣ ΕΡΓΑΣΙΑΣ

# ΔΙΑΓΡΑΜΜΑ ΡΟΗΣ

